लखनऊ. गायत्री प्रजापति मामले में एसटीएफ ने नोएडा से दो और लोगों को अरेस्ट किया है। एसटीएफ ने नोएडा पुलिस के सहयोग से गायत्री के करीबी आशीष शुक्ला और अशोक तिवारी को सोमवार को गिरफ्तार किया। अब तक गायत्री केस में 3 लोगों की गिरफ्तारी हो चुकी है। सोमवार को ही नाटकीय तरीके से गायत्री के शैडो को भी अरेस्ट किया गया था। बता दें कि गायत्री समेत 7 लोगों पर एक महिला से गैंगरेप और उसकी नाबालिग बेटी के सेक्शुअल हैरेसमेंट का आरोप है। गायत्री के दोनों साथियों पर है केस दर्ज...
- सोमवार देर रात यूपी एसटीएफ ने नोएडा पुलिस की मदद से गायत्री के करीबी रहे दोनों आरोपियों को गिरफ्तार किया। इन दोनों की गिरफ्तारी जेवर टोल के पास से हुई।
- इनके खिलाफ लखनऊ के गौतमपल्ली थाने में केस दर्ज है। दोनों आरोपियों को लेकर एसटीएफ की टीम लखनऊ रवाना हो गई।
मुखबिर से मिला था इनपुट
- नोएडा एसटीएफ के डीएसपी राजकुमार मिश्रा ने बताया कि आरोपियों की मौजूदगी की सूचना मुखबिर से मिली थी। इसके बाद एसटीएफ ने नोएडा पुलिस से संपर्क साधा और इनकी गिरफ्तारी की गई।
- इन्होंने भागने की कोशिश भी की, लेकिन कामयाब नहीं हो पाए।
गायत्री को सुप्रीम कोर्ट से नहीं मिली थी राहत
- सोमवार को गैंगरेप के गायत्री को सुप्रीम कोर्ट से राहत भी नहीं मिली थी। गायत्री ने कोर्ट से अपनी गिरफ्तारी पर रोक लगाने की अपील की थी।
- कोर्ट ने कहा कि प्रजापति ट्रायल कोर्ट में अपनी बात रखें। एफआईआर के मुताबिक, उन्हें सरेंडर करना होगा।
सुप्रीम कोर्ट के ऑर्डर पर दर्ज हुई थी एफआईआर
- इस मामले में सुप्रीम कोर्ट के ऑर्डर पर उत्तर प्रदेश पुलिस ने केस दर्ज किया था। गायत्री समेत सातों आरोपियों के खिलाफ 4 मार्च को नॉन बेलेबल वारंट जारी किया गया था।
- पुलिस ने उनकी तलाश में कानपुर, अमेठी और लखनऊ में कई जगहों पर दबिश दी, लेकिन किसी की गिरफ्तारी नहीं हो सकी।
- गायत्री के देश छोड़कर भाग जाने की खबर सामने आने के बाद उनका पासपोर्ट भी 4 हफ्तों के लिए सस्पेंड कर दिया गया है।
गवर्नर राम नाइक ने सीएम को लिखा था लेटर
- यूपी के गवर्नर राम नाइक ने गायत्री प्रजापति के मुद्दे पर सीएम अखिलेश यादव को लेटर लिखा था।
- रविवार को उन्होंने पूछा, "गायत्री को अब तक कैबिनेट मिनिस्टर बनाए रखने पर अपनी राय बताएं। मिनिस्टर रहते हुए उन्होंने जो किया, वह गंभीर अपराध है।"
नाबालिग के बयान दर्ज किए गए
- एडीजी लॉ एंड ऑर्डर दलजीत सिंह चौधरी ने एसएसपी मंजिल सैनी को आरोपियों पर कड़ी नजर रखने के साथ पासपोर्ट ऑफिस के कॉन्टैक्ट में रहने का निर्देश दिया था।
- 3 मार्च को नाबालिग विक्टिम ने दिल्ली के AIIMS में डीएसपी अमिता सिंह के सामने अपने बयान दर्ज कराया।
- पुलिस ने बताया था, "हमने नाबालिग का बयान दर्ज किया और इसकी वीडियोग्राफी की। इस दौरान उसकी मां पास ही बैठी थी। उनसे भी बात की।"
- मीडिया रिपोर्ट्स के मुताबिक, पुलिस ने लड़की के परिवार और वकील के विरोध के बावजूद बयान दर्ज किया। वकील का आरोप है कि पुलिस ने उन्हें धमकी देकर जबरन बयान दर्ज किया है।
आगे की स्लाइड्स में पढ़ें: पुलिस ने कहा था- महिला की कई बार प्रजापति से बात हुई थी...
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva